|  |
| --- |
| PATVIRTINTAElektrėnų savivaldybėsadministracijos direktoriaus2017 m. vasario 1 d.įsakymu Nr. 03V-106 |

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Ūkio dalies tarnybos specialistas yra darbuotojas, dirbantis pagal darbo sutartį. Pareigybės grupė – specialistai. Specialistas tiesiogiai pavaldus Ūkio dalies tarnybos vedėjui.

2. Pareigybės lygis – B

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1 turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 m.;

3.2. turėti ne mažesnę kaip 1 m. patirtį, susijusią su vykdomomis funkcijomis;

3.3. turėti B kategorijos vairuotojo pažymėjimą;

3.4. būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais tiesiogines funkcijas;

3.5. išmanyti ir gebėti taikyti tarnybinės etikos reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. prižiūri savivaldybės pastatą ir patalpas pagal Darbuotojų saugos ir sveikatos įstatymo, priešgaisrinės saugos ir higienos reikalavimus;

4.2. rūpinasi apšvietimo, ventiliacijos, kanalizacijos ir kitų sistemų tvarkingumu, jų technine būkle;

4.3. palaiko ir organizuoja savivaldybės patalpose tvarką ir švarą;

4.4. organizuoja apželdinimo darbus;

4.5. rūpinasi valstybės vėliavos iškėlimu teisės aktais nustatytomis dienomis;

4.6. rūpinasi patalpų šildymo sistemos paruošimu naudoti ir jos darbu naudojimo metu;

4.7. rūpinasi materialinių vertybių apsauga;

4.8. prireikus surenka baldus, perkelia į kitus kabinetus;

4.9. pildo ir išduoda lengvojo automobilio kelionės lapus;

4.10. prižiūri priskirtus automobilius (techninė būklė, švara);

4.11. pastebėjęs gaisrą savivaldybės teritorijai priklausančiuose pastatuose, gesina jį esamomis gesinimo priemonėmis, nedelsdamas praneša gaisrininkams, administracijai;

4.12. praneša tiesioginiam vadovui apie pastebėtus darbo saugos, priešgaisrinės saugos taisyklių pažeidimus;

4.13. įvykus nelaimingam atsitikimui, apie įvykį praneša tiesioginiam vadovui;

4.14. laiku atlieka autotransporto priemonių techninį aptarnavimą (TA-1, TA-2);

4.15. vykdo kitus mero, mero pavaduotojo, administracijos direktoriaus, administracijos direktoriaus pavaduotojo, tiesioginio vadovo nenuolatinio pobūdžio pavedimus pagal kompetenciją.

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(Data)